Versiooni uuendusega kaasnes  oluline muutus firma poliitikas. Oma autorluse kiiva kaitsmise asemel anti uus mäng vabaks kasutamiseks kõigile, ka kasusaamise eesmärgil. Raske öelda, kas eesmärgiks oli firma soov vähendada rollimängu turu killustatust ja olla uue universaalse süsteemi väljaandja või mänguloojate soov isiklikke firmasid asutada ja seal sama süsteemi edasi kasutada -- aga see polegi tähtis -- tähtsam on see, et rollimängutoodangu kirglik tarbija on sellest ainult kasu saanud.